CELEX: 32006R0228
Language: bg
Date: 2006-02-09
Title: Rегламент (ЕО) № 228/2006 на Комисията от 9 февруари 2006 година за изменение на Регламент (ЕО) № 2257/94 за определяне на стандартите за качество на бананите

Важна правна забележка

|

32006R0228

Официален вестник n° L 039 , 10/02/2006 стр. 0007 - 0008

		20060209Rегламент (ЕО) № 228/2006 на Комисиятаот 9 февруари 2006 годиназа изменение на Регламент (ЕО) № 2257/94 за определяне на стандартите за качество на бананитеКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани [1], и по-специално член 4 от него,като има предвид, че:(1) Регламент (ЕО) № 2257/94 [2] определя подробни условия за прилагане на Регламент (ЕИО) № 404/93 относно стандартите за качество на бананите.(2) Най-новите изследвания върху сортовете банани доведоха до разработването на няколко хибридни сорта. Такъв е случаят със сорта Flhorban 920, триплоден хибрид, Musa balbisiana X Musa acuminatа, който принадлежи на групата ААА. Този сорт е със защита на Общността, осигурена с Решение № 13757 на Службата за сортовете растения на Общността от 19 юли 2004 г. Поради това хибридите следва да бъдат включени в Регламент (ЕО) № 2257/94.(3) Поради специфичните климатични условия на тези райони Регламент (ЕО) № 2257/94 допуска бананите, произведени на островите Мадейра, Азорските острови, островите Крит и Лакиния, да бъдат пускани на пазара на Общността, когато са класифицирани в клас II дори ако не изпълняват изискването да имат дължина най-малко 14 см. Целесъобразно е същото изключение да се предвиди и за бананите, произведени в Кипър, където климатичните условия са сходни на тези.(4) Предвид търсенето на пазара на Общността и като се има предвид стандартния Codex Alimentarius Standard за бананите (Codex Stan 205-1997), следва да се предвиди възможност да се позволи продажба на банани под формата на единични бройки.(5) Регламент (ЕО) № 2257/94 следва да бъде съответно изменен.(6) Мерките, предвидени в настоящия регламент, са в съответствие със становището на Управителния комитет по бананите,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 2257/94 се изменя, както следва:1. Приложение I се изменя, както следва:а) точка I се заменя със следния текст:"I. ОПРЕДЕЛЕНИЕ НА ПРОИЗВОДСТВОТОТези стандарти се прилагат за банани от сортовете (култивирани видове) от рода на Musa (AAA) spp., подгрупи Cavendish и Gros Michel, както и хибридни сортове, посочени в приложение II, предназначени за доставка в прясно състояние до потребителите след подготовка и пакетиране. Не се включват банани от вида Plantain, банани, предназначени за промишлена преработка, и смокинови банани."б) В точка III четвърта алинея се заменя със следния текст:"Като изключение от трета алинея банани, произведени на островите Мадейра, Азорските острови, островите Алграве, Крит, Лакония и Кипър, с дължина под 14 cm могат да се продават в Общността, но трябва да се класифицират в клас II."в) В точка V, точка В първа алинея се заменя със следния текст:"Бананите трябва да бъдат предлагани на пазара във вид на връзки или чепки (части от връзки) най-малко от четири плода. Бананите могат да бъдат предлагани и като единични бройки."2. В приложение II, група ААА след подгрупа Gros Michel се добавя следния ред:Група | Подгрупа | Основен култивиран вид (непълен списък) || "Хибриди | Flhorban 920" |Член 2Настоящият регламент влиза в сила на седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 9 февруари 2006 година.За КомисиятаMariann Fischer BoelЧлен на Комисията[1] ОВ L 47, 25.2.1993 г., стр. 1. Регламент, последно изменен с Акта за присъединяване от 2003 г.[2] ОВ L 245, 20.9.1994 г., стр. 6. Регламент, последно изменен с Регламент (ЕО) № 386/97 (ОВ L 60, 1.3.1997 г., стр. 53).--------------------------------------------------